stanford-oval/wikipedia huggingface dataset:
בהופעה חיה (אלבום של שלום חנוך)
הפקה

סיבוב ההופעות החל במופעים קטנים ב"צוותא" אשר שניים מהם הוקלטו (25 ביוני ו-11 ביולי 1977) ונערכו לאלבום הופעה אחד. האלבום כולל שירים מרפרטואר " תמוז" ("פנס הרחוב", "לא יכול לישון עכשיו"), מהעבודה המשותפת עם אריק איינשטיין ("כמה טוב שבאת הביתה", "לילה", "אל תוותרי עליי", "אני שר") ומאדם בתוך עצמו צורפה רק גרסה מקוצרת של שיר הנושא. בנוסף רואה אור לראשונה בהוצאה רשמית השיר "תפסתי ראש על הבר" (השיר מעולם לא הוקלט באולפן).
נגני האלבום המשיכו עם חנוך גם לבמה: אלונה טוראל בפסנתר, אוהד אינגר בגיטרה בס, אלון הילל בתופים וחיים קריו בגיטרה.
לאחר שתי הופעות אלה ב"צוותא", הופיע חנוך באוקטובר 1977 בפסטיבל הרוק הראשון של ישראל "חגיגה בנביעות" שלקח את סיבוב "אדם בתוך עצמו" מהופעות קטנות מול מאה אנשים להופעות ענק מול אלפי אנשים.
רצועות

כל השירים נכתבו והולחנו על ידי שלום חנוך (למעט היכן שמצוין אחרת).
| שלום חנוך בהופעה חיה> מס' | שלום חנוך בהופעה חיה> שם | שלום חנוך בהופעה חיה> מילים | שלום חנוך בהופעה חיה> משך | שלום חנוך בהופעה חיה>  | שלום חנוך בהופעה חיה>  | שלום חנוך בהופעה חיה>  | שלום חנוך בהופעה חיה>  | שלום חנוך בהופעה חיה>  | שלום חנוך בהופעה חיה>  |
| --- | --- | --- | --- | --- | --- | --- | --- | --- | --- |
| 1. | כמה טוב שבאת הביתה  | יענקל'ה רוטבליט | 5:18 |  |  |  |  |  |  |
| 2. | פנס הרחוב  |   | 6:12 |  |  |  |  |  |  |
| 3. | לילה  |   | 4:29 |  |  |  |  |  |  |
| 4. | תפסתי ראש על הבר  |   | 5:30 |  |  |  |  |  |  |
| 5. | לא יכול לישון עכשיו  |   | 5:20 |  |  |  |  |  |  |
| 6. | אל תוותרי עליי  |   | 4:02 |  |  |  |  |  |  |
| 7. | אני שר  |   | 10:04 |  |  |  |  |  |  |
| 8. | אדם בתוך עצמו  |   | 3:00 |  |  |  |  |  |  |
| משך כולל: | משך כולל: | משך כולל: | 43:53 |  |  |  |  |  |  |
קרדיטים

שלום חנוך - שירה גיטרה אקוסטית.
אלונה טוראל - פסנתר, פנדר, סטרינג אנסמבל, קולות רקע.
חיים קריו - גיטרה חשמלית, גיטרה אקוסטית.
אוהד אינגר - בס וקולות רקע.
אלון הילל - תופים וקולות רקע.
| שלום חנוך |
| --- | --- | --- |
| אלבומים | Shalom‏ (1971) • אדם בתוך עצמו (1977) • חתונה לבנה (1981) • על פני האדמה (1983) • מחכים למשיח (1985) • רק בן אדם (1988) • בגלגול הזה (1991) • א-לי-מות (1994) • ערב ערב (1997) • אור ישראלי (2003) • שלום חנוך (2009) • המקרה והטעות (2015) • זום (2016) • הרצל לילנבלום (2021) |  |
| עם אריק איינשטיין | שבלול (1970) • פלסטלינה (1970) • מוסקט (1999) • מחוברים: שבלול ופלסטלינה (2011) |  |
| עם השלושרים | השלושרים (1969) • היושבת בשורה הראשונה / פגישה לאין קץ (1970) • זה לא יכול להיות / תסתכל אלוהים ותראה  (1970) |  |
| עם תמוז | סוף עונת התפוזים (1976) |  |
| אלבומי הופעה | בהופעה חיה (1978) • אריק איינשטיין ושלום חנוך בהופעה משותפת (1979) • שלום חנוך בהופעה - רומן אמיתי (1989) • יציאה (עם משה לוי) (2004) • שלמה ארצי ושלום חנוך בקיסריה (2005) • 4 תחנות (2011) • יציאה 2 (עם משה לוי) (2012) |  |
| אוספים ומארזים | לא יכול לישון עכשיו (1992) • משירי שלום חנוך (1995) הקופסה (2004) • המיטב (2006) • האלבומים המקוריים (2013) |  |
| --- | --- |
בקרת זהויות :  MusicBrainz release group: 654f30d5-f673-492d-8c68-53651fa0b069
אנדרטת טייפוואל לנעדרי הסום

אנדרטת טייפוואל לנעדרי הסום (באנגלית: Thiepval Memorial to the Missing of the Somme) היא אנדרטה בחבל פיקרדי שבצפון-מערב צרפת, המנציחה את זכרם של חיילי בריטניה ודרום אפריקה אשר נפלו במלחמת העולם הראשונה בחזית הנהר סום ומקום קבורתם לא נודע. מרביתם נפלו בקרב על הסום בקיץ וסתיו 1916. זוהי האנדרטה הגדולה ביותר שהוקמה לזכר נעדרי צבאות האימפריה הבריטית בשתי מלחמות העולם. כיום מונצחים על גביה שמותיהם של 72,195 נעדרים. בצמוד לאנדרטה הוקם בית קברות צבאי בריטי-צרפתי משותף, לציון השותפות בין צבאות שתי המדינות בקרב על הסום.
ב-2023 הוכרז אתר מורשת עולמית של אונסק"ו בשם אתרי קבורה וזיכרון של מלחמת העולם הראשונה (החזית המערבית), הכולל בין היתר את האנדרטה ואת בית הקברות.
רקע

ב-1 ביולי 1916 פתח הצבא הבריטי בצרפת במתקפה רבתי על הקווים הגרמניים בחזית הנהר סום, בסיוע התקפה צרפתית שנערכה דרומה משם. 13 דיוויזיות בריטיות הסתערו על יעדיהן לאחר הרעשה ארטילרית שנמשכה שבעה ימים, אך חרף זאת נתקלו בהתנגדות גרמנית עיקשת, השיגו הישגים טריטוריאליים דלים, והמתקפה הראשונה שלהן נכשלה במחיר דמים עצום (20,000 בריטים נהרגו ביום הראשון לקרב לבדו). בשבועות ובחודשים הבאים הטילו הבריטים למערכה עתודות גדולות של גייסות וציוד בניסיון להרחיב את כיבושיהם, ובסך הכל השתתפו בה 51 דיוויזיות משלהם. הגרמנים התמידו בהתנגדות ובהתקפות נגד, וקרבות ניטשו על כל כפר, חורש ומבנה. הקרב נמשך עד למחצית חודש נובמבר, ואז הופסק בשל בואו של החורף. צבאות מדינות ההסכמה הצליחו לקדם את קו החזית באזור הסום בכ-10 קילומטרים בלבד, במחיר של 420,000 נפגעים בריטים ו-200,000 נפגעים צרפתים. מכלל אלו נהרגו או היו לנעדרים כ-146,000 איש.
האנדרטה

האנדרטה ניצבת בסמוך לכפר טייפוואל, כ-140 קילומטר מצפון לפריז. האתר להקמת האנדרטה נבחר בשל גובהו ובשל ההקשר ההיסטורי שלו: הכפר טייפוואל היה בין המטרות המבוצרות ביותר של המתקפה הבריטית ביולי 1916, ושעליהן הגנו הגרמנים בעקשנות הרבה ביותר. הוא נועד לכיבוש בראשית יולי אך נכבש רק בסוף ספטמבר. הכפר נחרב כליל, והוקם מחדש לאחר המלחמה. בתחומיו נמצאים שני בתי קברות צבאיים בריטיים.
האנדרטה היא מבנה רבוע מסיבי המוכתר בקשתות, בגובה של 45 מטר. אורך בסיסו הוא 42 מטר ורוחבו 36 מטר. בראש הקשת המרכזית של האנדרטה מונפים דגלי בריטניה וצרפת.
חזיתות המבנה מצופות לבנים אדומות. קשתות המבנה נשענות על גבי 16 עמודים מלבניים, המקובצים ברביעיות על גבי מפלס מוגבה ממפלס הקרקע שמסביב. על גבי לוחות אבן גיר שהוצמדו לפאות העמודים נחרתו שמותיהם של הנעדרים. אל כל אחד מן העמודים הוצמד עיטור אבן מפוסל בדמות זר, שבמרכזו נחרת שמו של אחד משדות הקרב שבהם נפלו הנעדרים.
טורי מדרגות מעפילים אל מפלס העמודים מרגלי חזיתה המערבית והמזרחית של האנדרטה. במרכז המפלס, מתחת לקשת המרכזית של המבנה, ניצבת אבן הזיכרון – מרכיב מסורתי במבני ההנצחה הבריטיים. על גביה נחרתה הכתובת: "Their Name Liveth for Evermore" ("שמם יחיה לדור ודור").
על גבי האנדרטה נחרתה באנגלית כתובת זו:
בשל מידותיה והאתר הגבוה בו היא ממוקמת נראית האנדרטה למרחוק.
הנעדרים

על גבי האנדרטה חרותים שמותיהם של למעלה מ-72,000 נעדרים - 830 מהם דרום אפריקאים והיתר בריטים. חיילים אלו נפלו בחזית הסום מחודש יולי 1915 ועד ל-20 במרץ 1918, ערב המתקפה הגרמנית האחרונה בחזית הסום ; מרביתם נפלו בקרב על הסום ב-1916. שמותיהם של הנעדרים מיתר צבאות האימפריה הבריטית, שנפלו בחזית זו, הונצחו על גבי אנדרטאות אחרות.
עד היום נמשך גילוים של שרידי חללים ממלחמת העולם הראשונה בצרפת. במידה ומתגלה גופת חייל הניתנת לזיהוי מקרב הנעדרים המונצחים על גבי האנדרטה, הוא מובא לקבורה בטקס צבאי באחד מבתי הקברות הבריטיים בצרפת, ושמו מוסר מעל גבי האנדרטה.
בית הקברות הבריטי-צרפתי המשותף

מול חזיתה המערבית של האנדרטה הוקם בית קברות צבאי משותף לצבאות בריטניה וצרפת. הקמתו נועדה לסמל את שיתוף הפעולה בין שני הצבאות בקרב על הסום ואת קורבנם.
בבית הקברות מצויות שתי חלקות מקבילות, אחת לחללי כל אחד משני הצבאות, ובכל אחת מהן 300 קברים. מרבית החללים בבית הקברות (239 בריטים ו-253 צרפתים) הם אלמונים. גופותיהם נתגלו בשדות הקרב של צרפת – בעיקר באלו של הסום - בחודשים הראשונים של שנת 1932. מצבות לוח אנכיות הוצבו על קברי החללים הבריטים ; על קברי החיילים הצרפתים הוצבו צלבים אפורים.
בקצה המערבי של בית הקברות ניצב צלב ההקרבה, אף הוא מרכיב קבוע במבני ההנצחה הבריטיים. על גבי שני צידי בסיסו נחרתה באנגלית ובצרפתית הכתובת הבאה:
האנדרטה ובית הקברות תוכננו על ידי האדריכל הבריטי סר אדווין לאצ'נס (Edwin Lutyens) והוקמו על ידי ועדת חבר העמים לקברי מלחמה. בנייתם החלה ב-1928 והם נחנכו על ידי הנסיך מוויילס (לימים – המלך אדוארד השמיני) במעמד נשיא צרפת אלבר לברן ב-1 באוגוסט 1932.
טקס זיכרון מרכזי נערך באתר האנדרטה ובית הקברות מדי שנה, ב-1 ביולי – יום פתיחת הקרב על הסום. טקס זיכרון נוסף נערך במקום - כמו גם ברבים מאתרי ההנצחה הבריטיים של מלחמת העולם הראשונה - ביום א' השני של חודש נובמבר, שהוא יום הזיכרון לחללי צבאות האימפריה הבריטית.
בשנת 2004 נפתח מרכז תצוגה בסמוך לאנדרטה.
גלריה

אבן הזיכרון מתחת לקשת המרכזית של האנדרטה ; משמאל נראים עמודי הנצחה
עיטור אבן על גבי אחד מעמודי ההנצחה
מראה בית הקברות מהאנדרטה. החלקות הבריטית והצרפתית נמצאות מימין ומשמאל, בהתאמה
הכתובת על גבי צלב ההקרבה
ראו גם

אנדרטת איפר
אנדרטת אראס
אנדרטאות האימפריה הבריטית לנעדרים בבלגיה ובצפון צרפת
מכתש לוכנאגר
הערות שוליים

↑  Kingsley Ward, p.160.
↑  תקציר מנהלים של מסמך המועמדות לאתר המורשת מ-2018, עמ' 1–12 (זמין להורדה באתר אונסק"ו (באנגלית))
↑  ספר בן סירא, פרק מ"ד, פסוק י"ג.
עמוד הנצחה מתחת לקשת האנדרטה המרכזית, ועליו שמות נעדרים
ג'ובאני דופרה

| --- | --- |

 לידה:  1 במרץ 1817 סיינה, איטליה 
 פטירה:  10 בינואר 1882 (בגיל 64) פירנצה, ממלכת איטליה 
 מקום קבורה:  Fiesole cemetery 
 תקופת הפעילות:  1826–1880 (כ־54 שנים) 
 תחום יצירה:  פיסול 
 זרם באמנות:  נאו-קלאסיציזם, קלאסיציזם 
 צאצאים:  אמליה דופרה 
 חתימה:   
 
ג'ובאני דופרה (באיטלקית: Giovanni Dupré; ‏ 1817, סיינה – 1882, פירנצה) היה פסל איטלקי.
ביוגרפיה

החל את דרכו בבית המלאכה של אביו בייצור פסלי רנסאנס מדומים, זכה בפרס ראשון בתחרות פתוחה של האקדמיה לאמנות של פירנצה, עם פסל הבל המת שנרכש על ידי מריה ניקולאייבנה, הנסיכה הגדולה של רוסיה, הנטורליזם הגלום בפסל בשלהי תקופת הנאו-קלאסיציזם זכה לעידודו של לורנצו ברטוליני.
הוא המשיך בפיסול דמותו של קין בסגנון יותר קלאסיציסטי.
עבור רחבת הכניסה לאופיצי הוא פיסל את דמויותיהם  של ג'וטו די בונדונה ושל וסאן אנטונינו.
בתו אמליה דופרה אצרה מוזיאון על שמו בעיירה פייסולה (בפאתי פירנצה). פסל שלה משולב בפירנצה בשער הראשי בחזית של סנטה מריה דל פיורה.
גלריה

קין בארמיטאז'
הבל בארמיטאז'
ג'וטו די בונדונה ברחבת הכניסה לאופיצי
סאפו בגלריה הלאומית לאמנות מודרנית (רומא)
פסל של סנטה רפאראטה מאת אמליה דופרה הבת בחזית סנטה מריה דל פיורה
איוואן חמוטוב

| --- | --- |

 לידה:  17 באוקטובר 1817 (יוליאני) סנקט פטרבורג, האימפריה הרוסית 
 פטירה:  31 במרץ 1865 (יוליאני) (בגיל 47) סנקט פטרבורג, האימפריה הרוסית 
 
איוואן חמוטוב (ברוסית: Иван Чмутов;‏ 17 באוקטובר 1817 – 31 במרץ 1865) היה צייר רוסי במספר ז'אנרים; במיוחד סצנות היסטוריות ודתיות.
ביוגרפיה

הוא נולד בסנט פטרסבורג. בשנת 1836, הוא נרשם במרשם הסטודנטים באקדמיה הקיסרית לאמנויות; בשיעור היסטוריה וציור פורטרטים של פיודור ברוני. בשנה שלאחר מכן הוענק לו מדליית כסף על רישום מהטבע ובהמשך זכה במדליית זהב על תיאורו של ״יוסף המפרש את החלומות״. הוא המשיך עם פיוטר באסין כשברוני חזר לאיטליה ב-1838.
בשנת 1839 הוא קיבל מדליית זהב ו-1000 רובל על ציורו "ריפוי המשותק" וזכה בתואר "אמן חופשי". הוא לא הצליח לזכות במדליות הזהב בתערוכות בשנים 1841 ו-1844. שנתיים לאחר מכן, הוא נסע לאיטליה על חשבונו, אך לא יכול היה להישאר זמן רב.
ב-1848 הוא זכה בתואר "אקדמי", אך זמן קצר לאחר מכן התגייס למשימה במיסיון הרוסי השלוש עשרה בבייג'ינג, והפך לאמן הרשמי שלהם. הוא הגיע לסין ב-1850 והיה שם שמונה שנים. הוא יצר סקיצות וציורים בצבעי מים רבים של סצנות ז'אנר. רבים מהם נעשו לליטוגרפיות ופורסמו בשתי יצירות של הסופר והנוסע איגור קובלבסקי - "מסע לסין" (1853) ו"גליונות אמנות רוסים" (1858).
בשנת 1860, הוא הציג תערוכה באקדמיה, של דיוקנאות אצילים סינים שונים, פקידי ממשל ונשותיהם.
הערות שוליים

1 2  Brief biography
יקב פלטר

| --- | --- |
 סמליל היקב
 נתונים כלליים
 מייסדים:  טל וניר פלטר
 תקופת הפעילות:  2002–הווה (כ־22 שנים)
 מיקום המטה:  עין זיוון 
 קואורדינטות:  33°05′47″N 35°47′46″E﻿ / ﻿33.0964°N 35.7962°E﻿ / 33.0964; 35.7962 
 ענפי תעשייה:  תעשיית היין 
 מנכ"ל:  גל יניב
  
 www.pelter.co.il
 he
 
יקב פלטר הוא יקב בוטיק ישראלי.
היסטוריה

יקב פלטר נוסד בשנת 2002 על ידי טל פלטר שהשתלם באוסטרליה, אליו חבר אחיו ניר. הוא הוקם במושב צופית באזור המרכז, בשנת 2005 עבר לקיבוץ עין זיוון ברמת הגולן. בבציר 2002 שווקו 4,000 בקבוקים. הבציר של שנת 2009 הפיק כ-80,000 בקבוקים.
היקב מייצר שתי סדרות יינות: T-Selection ופלטר. מ-2008 נוספה סדרת הדגל "T".
בנוסף מיוצרים ביקב יינות כשרים תחת המותג "יקב מטר" (Matar Winery) ומשקאות חריפים תחת המותג "המזקקה" או "מזקקת פלטר" (Pelter Distillery).
מבקר היינות דניאל רוגוב דירג את יקב פלטר כיקב השמיני בטיבו בישראל (2011), שלמה פפירבלט דירג אותו במקום השני בישראל בקטגוריית יקבי בוטיק (2009).
בשנת 2017 פורסם כי יקב פלטר גדל משמעותית בשנים האחרונות, ומייצר יותר מ-100 אלף בקבוקים בשנה, וכי מוצריו השונים (יין, וויסקי, ג'ין, ערק, ברנדי, או דה וי, ורמוט) נמכרים במסעדות וברים ברחבי ישראל.
בחודש יוני 2024 פורסם שביקב מיוצרים בין 150 ל-250 אלף בקבוקים בשנה.
ב-16 ביולי 2024, פורסם שהכרמים של יקב פלטר עלו באש, בעקבות ירי של חזבאללה מלבנון.
לקריאה נוספת

דניאל רוגוב, תרגום: עמית יריב, מדריך רוגוב ליינות ישראל 2011, תל אביב: טובי, 2011, עמ' 24, 307-300, 473
אליעזר זקס וירון גולדפישר, שביל היין: טיול ביקבי ישראל, תל אביב: קורדינטה, 2007, עמ' 46–47
הערות שוליים

↑  שירי הדר, ביקור ב"נאפה ואלי" של ישראל, באתר ynet, 3 בפברואר 2017
↑  אילנה קוריאל, כך משביתה המלחמה את תעשיית היין בישראל, באתר ynet, 18 ביוני 2024
↑  ליאת רון, הכרמים של יקב פלטר עלו באש: "הלך הקברנה, הלך השיראז", באתר חמ"ל (חדשות), 16 ביולי 2024
התפלגות דיריכלה

| --- | --- |
 פונקציית צפיפות ההסתברות
 
 מאפיינים
 פרמטרים:   K\geq 2 מספר הקטגוריות (מספר שלם)  {\boldsymbol {\alpha }}=(\alpha _{1},\ldots ,\alpha _{K}) הם פרמטרים של ריכוז, כאשר  \alpha _{i}>0
 תומך:   x_{1},\ldots ,x_{K} כאשר  x_{i}\in [0,1] ו-  \sum _{i=1}^{K}x_{i}=1
 פונקציית צפיפות הסתברות (pdf):   {\frac {1}{\mathrm {B} ({\boldsymbol {\alpha }})}}\prod _{i=1}^{K}x_{i}^{\alpha _{i}-1} כאשר  \mathrm {B} ({\boldsymbol {\alpha }})={\frac {\prod _{i=1}^{K}\Gamma (\alpha _{i})}{\Gamma {\bigl (}\alpha _{0}{\bigr )}}} ו-  \alpha _{0}=\sum _{i=1}^{K}\alpha _{i}
 תוחלת:   \operatorname {E} [X_{i}]={\frac {\alpha _{i}}{\alpha _{0}}}  \operatorname {E} [\ln X_{i}]=\psi (\alpha _{i})-\psi (\alpha _{0}) (כאשר  \psi  היא פונקציית דיגמא)
 ערך שכיח:   x_{i}={\frac {\alpha _{i}-1}{\alpha _{0}-K}},\quad \alpha _{i}>1.
 שונות:   \operatorname {Var} [X_{i}]={\frac {{\tilde {\alpha }}_{i}(1-{\tilde {\alpha }}_{i})}{\alpha _{0}+1}},  \operatorname {Cov} [X_{i},X_{j}]={\frac {\delta _{ij}\,{\tilde {\alpha }}_{i}-{\tilde {\alpha }}_{i}{\tilde {\alpha }}_{j}}{\alpha _{0}+1}}  כאשר  {\tilde {\alpha }}_{i}={\frac {\alpha _{i}}{\alpha _{0}}}, ו-  \delta _{ij} היא הדלתא של קרונקר
 אנטרופיה:   H(X)=\log \mathrm {B} ({\boldsymbol {\alpha }}) +(\alpha _{0}-K)\psi (\alpha _{0})- \sum _{j=1}^{K}(\alpha _{j}-1)\psi (\alpha _{j}) כאשר  \alpha _{0} מוגדר כמו בשונות, למעלה; ו-  \psi  היא פונקציית דיגמא
 פונקציה יוצרת מומנטים (mgf):   \alpha _{i}=E[X_{i}]\left({\frac {E[X_{j}](1-E[X_{j}])}{V[X_{j}]}}-1\right) כאשר  j יכול להיות כל אינדקס כולל,  i עצמו
בתורת ההסתברות ובסטטיסטיקה, התפלגות דיריכלה (על שם Peter Gustav Lejeune Dirichlet ), מסומנת לעיתים קרובות  \operatorname {Dir} ({\boldsymbol {\alpha }}), היא משפחה של התפלגויות רב-משתניות רציפות המוגדרות על ידי וקטור  {\boldsymbol {\alpha }} של ממשיים חיוביים. זוהי הכללה רב-משתנית של התפלגות ביתא, ומכאן שמה החלופי - התפלגות בטא רב-משתנית (MBD).  התפלגות דיריכלה משמשת בדרך כלל כהתפלגות פריורית בסטטיסטיקה בייסיאנית, ולמעשה, התפלגות דיריכלה היא ההתפלגות הצמודה של ההתפלגות הקטגוריאלית וההתפלגות המולטינומית.
ההכללה האינסוף-ממדית של התפלגות דיריכלה היא תהליך דיריכלה.
הגדרות > פונקציית צפיפות הסתברות

להתפלגות דיריכלה מסדר  K\geq 2 עם פרמטרים  0<\alpha _{1},...\alpha _{K}, יש פונקציית צפיפות, לפי למידת לבג במרחב האוקלידי  \mathbb {R} ^{K-1}, המתוארת באמצעות:
הקבוע המנרמל הוא פונקציית בטא רב-משתנית, שניתן לבטאו במונחים של פונקציית גמא:
הגדרות > תומך

התומך של התפלגות דיריכלה היא קבוצת וקטורים  K ממדיים  {\boldsymbol {x}} שהערכים שלהם הם מספרים ממשיים בקטע [0,1] כך ש  \|{\boldsymbol {x}}\|_{1}=\Sigma _{i}x_{i}=1, כלומר סכום הקואורדינטות שווה ל-1. למשל עבור  K=3 התומך הוא משולש שווה-צלעות המשוכן במרחב התלת-ממדי, שקודקודיו בנקודות (1,0,0), (0,1,0) ו (0,0,1), כלומר נמצאים על צירי הקואורדינטות במרחק 1 מהראשית.
תכונות > מומנטים מסדר שני

יהי  X=(X_{1},\ldots ,X_{K})\sim \operatorname {Dir} ({\boldsymbol {\alpha }}). ויהי
אזי על פי
פרט לכך, אם  i\neq j אז
מטריצת הקוויראנס היא אם כך סימטרית והפיכה.
תכונות > שכיח

השכיח של ההתפלגות הוא הווקטור  (x_{1},\ldots ,x_{k}) כאשר
תכונות > התפלגות שולית

ההתפלגות השוליות הן התפלגויות בטא
הערות שוליים

↑  S. Kotz; N. Balakrishnan; N. L. Johnson (2000). Continuous Multivariate Distributions. Volume 1: Models and Applications. New York: Wiley. ISBN 978-0-471-18387-7. (Chapter 49: Dirichlet and Inverted Dirichlet Distributions)
↑  Olkin, Ingram; Rubin, Herman (1964). "Multivariate Beta Distributions and Independence Properties of the Wishart Distribution". The Annals of Mathematical Statistics. 35 (1): 261–269. doi:10.1214/aoms/1177703748. JSTOR 2238036.
↑  BalakrishV. B. (2005). ""Chapter 27. Dirichlet Distribution"". A Primer on Statistical Distributions. Hoboken, NJ: John Wiley & Sons, Inc. p. 274. ISBN 978-0-471-42798-8.
↑  Christopher M. Bishop (17 באוגוסט 2006). Pattern Recognition and Machine Learning. Springer. ISBN 978-0-387-31073-2. {{cite book}}:  (עזרה)
↑  Farrow, Malcolm. "MAS3301 Bayesian Statistics" (PDF). Newcastle University. נבדק ב-10 באפריל 2013. {{cite web}}:  (עזרה)
הדגמה כיצד הלוג של פונקציית הצפיפות משתנה כאשר K = 3 ואנו משנים את הווקטור α מ- α = (0.3, 0.3, 0.3) עד (2.0, 2.0, 2.0), תוך שמירה על כך שכל הרכיבים של  \alpha  נשארים שווים זה לזה.
קטן (עיר)

| --- | --- |
סמל קטןסמל קטן
עיריית קטן, אנהלט
עיריית קטן, אנהלט
 מדינה:  גרמניה גרמניה
 מדינה:  סקסוניה-אנהלט סקסוניה-אנהלט
 מחוז:  אנהלט-ביטרפלד
 ראש העיר:  קורט יורגן צאנדר (SPD)
 שטח:  78.42 קמ"ר
 גובה:  80 מטרים
 אוכלוסייה:  ‏
  ‑ בעיר:  25,116 (31 בדצמבר 2022)
  ‑ צפיפות:  350 נפש לקמ"ר (2011)
 קואורדינטות:  51°45′04″N 11°58′25″E﻿ / ﻿51.751111111111°N 11.973611111111°E﻿ / 51.751111111111; 11.973611111111 
 אזור זמן:  UTC +1
 www.koethen-anhalt.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניקטן(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניקטן(למפת סקסוניה-אנהלט רגילה) מגדבורג האלה דסאו ויטנברג ביטרפלד-וולפן הלברשטאדט שטנדאל וייסנפלס ברנבורג מרסבורג ברנדנבורג ב. סקסוניה תורינגיה סקסוניה התחתונה קטן(למפת סקסוניה-אנהלט מוגדלת) מגדבורג האלה דסאו ויטנברג ביטרפלד-וולפן הלברשטאדט שטנדאל וייסנפלס ברנבורג מרסבורג ברנדנבורג ב. סקסוניה תורינגיה סקסוניה התחתונה קטן  he tabBackground:;tabBorder:#aaa;defaultTab:0;
קֶטֶן (בגרמנית: Köthen, בעבר גם Cöthen; בעברית נכתב שמה לעיתים קתן) היא עיר בגרמניה, בירת המחוז אנהלט-ביטרפלד שבמדינת סקסוניה-אנהלט. היא שוכנת כ-30 קילומטר צפונית מן העיר האלה. חוצה אותה הנחל ציטה. מספר תושביה - כ-30,000.
בקטן נמצאת אוניברסיטה אזורית של מדעים יישומיים, הנודעת במיוחד בתחום טכנולוגיית המידע. העיר נמצאת בפרשת הדרכים קווי הרכבת בין מגדבורג ובין לייפציג, והיא מחוברת במסילות ברזל גם עם דסאו ועם אשרסלבן.
קטן שוכנת באזור פורה בעל אדמה שחורה עשירה המתאימה לגידול סלק הסוכר. קיימת בעיר תעשיית היי-טק, מפעל למנופים, וכמו כן מפעלים כימיים, למזון ותעשיית דפוס. שמה של העיר נקשר בשמו של המלחין יוהאן סבסטיאן באך, שחי ויצר בה למשך תקופה של כשש שנים. היא מוכרת גם כמרכז של הרפואה ההומאופתית מיסודו של סמואל האנמן.
היסטוריה

האזור יושב על ידי בני אדם עוד מתקופת האבן, לפני 250,000 שנה, הודות לאדמתו הפוריה במיוחד. ראיות על ההתיישבות המוקדמת במקום נמצאו בשפע בחפירות הארכולוגיות ובאוספים של המוזיאון הפרהיסטורי בעיר.
התעודה הראשונה המציינת קיומה של העיר Cothene היא משנת 1115. בשנת 1194 כשהפכה למושבם של נסיכי אנהלט, קטן הייתה ידועה מזמן כעיר שווקים. בסביבות שנת 1280 הוקמו בה חומות מבוצרות. במשך למעלה ממאתיים שנה (1847-1603) קטן הייתה בירת הנסיכות הגרמנית העצמאית (החל משנת 1806 - דוכסות) אנהלט-קטן.
קטן נודעה לאוהבי המוזיקה הקלאסית באירופה כמקום שבו יצר יוהאן סבסטיאן באך כמה מיצירותיו החילוניות החשובות ביותר, לרבות הקונצ'רטי הברנדנבורגיים והפסנתר המושווה. המלחין עבד בקטן בשנים 1717–1723 כקפלמייסטר של חצר לאופולד הראשון, נסיך אנהלט-קתן. בעיר פעלה גם משפחת המוזיקאים אבל, שאחד מנציגיה, קארל פרידריך אבל, יליד קטן, ייסד יחד עם יוהאן כריסטיאן באך (בנו של באך) את ה"קונצרטי באך-אבל" בלונדון, הקונצרטים הראשונים במסגרת מנוי באנגליה.
ארמון קטן שופץ במלואו פרט לאגף אחד שהופצץ מהאוויר בשנת 1944. אחת האטרקציות המרכזיות היא אולם המראות, שבו מנגנים תכופות מוזיקה של באך. החל משנת 1967 מתקיים בקטן פסטיבל באך דו-שנתי. הפסטיבל מתנהל באולמות השונים של הארמון ובכנסיות המקומיות. בשנת 2008 הוקם במתחם הארמון אולם קונצרטים חדש.
סמואל האנמן, מייסד ההומיאופאתיה, עבד בקטן בשנים 1834-1821 ובתקופה זו פרסם הרבה מספריו הידועים. בשנת 1855 תלמיד שלו, ארתור לוצה, פתח את הקליניקה ההומיאופאתית של הארמון. ביתו של האנמן פתוח לתיירים וכולל קליניקה הומאופתית פעילה. בקטן הוקמה הספרייה ההומיאופאתית האירופית, בה מתקיימים כנסים בתחום הרפואה ההומיאופתית.
דמוגרפיה > התפתחות האוכלוסייה

מקורות: , אחרי 2010:
דמוגרפיה > הרכב דתי

לפי מפקד האיחוד האירופי ב-2011 תושבי העיר התחלקו לפי הקהילות הדתית כדלהלן:
11.5% – נוצרים אוונגליים (לותרנים)
4.6% – נוצרים רומים-קתולים
81.4% – השתייכו לקהילה דתית אחרת או לא נרשמו לאף קהילה דתית
יעדי תיירות

כנסיית יעקב הקדוש (St. Jakob) (סביבות 1400) עם אגן טבילה שעוצב על ידי ברטל תורוואלסן, קריפטה עם סרקופגים של נסיכי אנהלט-קטן, העוגב שיוצר על ידי פרידריך לאדגסט, האתר שבו התקיימה ב-23 -24 במרץ 1729 אשכבה עבור הנסיך לאופולד, ושבה ניצח באך את הקנטטה שלו רי"ב 244א (Klagt, Kinder, klagt es aller Welt)
כנסיית השה הקדוש (St. Agnus) ‏ (1699), שבה ניהל באך את המוזיקה הליטורגית. ניתן לראות בכנסייה ציור "הסעודה האחרונה" (1555) מאת לוקאס קראנאך הבן, תמונה לתורמת (1713) מאת אנטאן פן ועוגב שיוצר על ידי וילהלם ריהלמן.
הכנסייה הקתולית מריה הקדושה (1830), שנבנתה על ידי גוטפריד בנדהאור, נחשבת לאחד ממבני הדת הבולטים ביותר במאה ה-19 בצפון גרמניה. בכנסייה יש עוגב שיוצר על ידי אנטון פיית (1929-1872), וקריפטה עם הסרקופג של הדוכס האחרון היינריך של אנהלט-קטן.
ארמון קטן, ארמון נסיכי קטן (1597), בימינו מוזיאון, המאכסן, בין השאר, אולם מראות בסגנון ורסאי (1722).
המוזיאון נאומן לאורניטולוגיה
המוזיאון ההיסטורי של העיר והאזור
המוזיאון הפרה-היסטורי
בית באך
בתיהם של אייכנדורף ושל האנמן
ערים תאומות

צרפת ואטרלוס, צרפת (מ־1990)
פולין שמיאנוביצה שלונסקיה, פולין (מ־1993)
ערים תאומות > ערים ידידות

גרמניה לנגנפלד, חבל הריין, גרמניה (מ־1990)
גרמניה לינבורג, גרמניה (מ־1990)
הערות שוליים

↑  Bevölkerungsentwicklung Stadt Köthen (Anhalt), auf koethen-anhalt.de, abgerufen am 4. September 2018.
↑  Statistisches Landesamt Sachsen-Anhalt. Bevölkerung der Gemeinden
| --- | --- |
בקרת זהויות :  NLI: 987007533227505171  GND: 4031616-6  LCCN: n95093352  MusicBrainz: 9d89b3a6-dea8-43b0-a7ca-2cfce4c8ce13  NKC: ge934776  VIAF: 146743237   WorldCat (עם VIAF): 146743237
לוטננט טיסה

| --- | --- |
הדרגה בחיל האוויר המלכותי כפי שהיא מוצגת על השרוול
 מדינה:  הממלכה המאוחדת הממלכה המאוחדת
 צבא:  הכוחות המזוינים של בריטניה
 מערכת הדרגות:  דרגות הכוחות המזוינים הבריטיים
 היררכיה:  קצינים
 בתוקף:  אוגוסט 1919 – הווה (כ־105 שנים)
 דרגה זוטרה:  קצין טיסה
 דרגה בכירה:  מפקד טייסת
 מקבילת נאט"ו:  OF-2
 מקבילת צה"ל:  סרן
 מקבילת הצבא:  קפטן
 מקבילת חיל הים:  לוטננט
 מקבילת הנחתים:  קפטן
 
לוטננט טיסה (באנגלית: Flight lieutenant; בקיצור: Flt Lt או  F/L; סימול נאט"ו: OF-2) היא דרגת קצונה זוטרה בחיל האוויר המלכותי (RAF). לוטננט טיסה מקבילה לדרגת קפטן בצבא הבריטי ובחיל הנחתים המלכותי (RM) או לדרגת לוטננט בצי המלכותי הבריטי (RN).
הדרגה בכירה מדרגת קצין טיסה וזוטרה מדרגת מפקד טייסת. לרוב היא מקבילה לדרגת לוטננט בחיל הים ולדרגת קפטן בחילות אחרים.
הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "נווט".
הדרגה במדינות שונות

חיל האוויר המלכותי האוסטרלי
חיל האוויר המלכותי של ניו זילנד
חיל האוויר של ארצות הברית
חיל האוויר הפקיסטני
חיל האוויר של נמיביה
חיל האוויר הניגרי
המשמר האווירי של טרינידד וטובגו
חיל האוויר של גאנה
| 0 | 1 | 2 |
| --- | --- | --- |
| הקודם: קצין טיסה | דרגות חיל האוויר המלכותי  OF-2   לוטננט טיסה | הבא: מפקד טייסת |
קתדרלת בווה

| --- | --- |

 מידע כללי
 סוג:  קתדרלה
 על שם:  פטרוס 
 מיקום:  בווה
 מדינה:  צרפת צרפת
 זרם:  נצרות קתולית
 הקמה ובנייה
 תקופת הבנייה:  ? – המאה ה-16, לא הושלמה
 תאריך פתיחה רשמי:  1225 
 חומרי בנייה:  אבן גיר 
 אדריכל:  מרטן שמביז' 
 סגנון אדריכלי:  אדריכלות גותית
 מידות
 אורך:  72.5 מ' 
 גובה:  193 מ' 
 גובה פנימי:  48 מטר
 קואורדינטות:  49°25′57″N 2°04′53″E﻿ / ﻿49.4325°N 2.0813888888889°E﻿ / 49.4325; 2.0813888888889
 www.cathedrale-beauvais.fr
 he
 
קתדרלת בוֹוֵה (בצרפתית: Cathédrale Saint-Pierre de Beauvais) היא קתדרלה קתולית הממוקמת בבוֹוֵה בצפון צרפת, ומושב הבישוף של בווה, נואיון וסנלי.
הקתדרלה, שבניינתה מעולם לא הושלמה, בנויה בסגנון גותי. קמרונות בית המקהלה של קתדרלת בווה הם הקמרונות הגבוהים בעולם, ומתנשאים לגובה 48 מטר (לעומת 45 המטר של קתדרלת מילאנו באיטליה, 43 המטרים של קתדרלת קלן בגרמניה ו-42 המטרים של קתדרלת אמיין בצרפת).